projecte-aina/catalan_government_crawling huggingface dataset:
Tens interès a presentar-te a la convocatòria de programes LIFE i concretament a la línia de projectes que desenvolupen innovacions per adaptar-se al canvi climàtic?
El Clúster de l'Energia Eficient de Catalunya (CEEC), el Packaging Cluster, el Catalan Water Partnership (CWP), l'Associació catalana d'innovació del sector carni porcí (INNOVACC), el Clúster de la Indústria d'Automoció de Catalunya (CIAC) i Eurecat organitzen un seminari en línia per a tu.
El Programa LIFE és l'únic que la Comissió Europea dedica exclusivament al medi ambient amb l'objectiu d'impulsar el desenvolupament sostenible i la consecució de les fites establertes en l'Estratègia Europa 2020 i els plans de Medi Ambient i Clima.
Durant l'esdeveniment es descriurà la nova estratègia de la Unió Europea sobre adaptació al canvi climàtic, es destacaran les prioritats de la convocatòria i altres temes d'interès, a més d'aportar exemples i millors pràctiques de projectes en l'àmbit català.
També s'obrirà un espai perquè les empreses associades als clústers organitzadors puguin participar explicant projectes on hagin estat presents, es presentin noves propostes i es faci cerca de membres de consorci.
Fundada l'any 1993, Kibuc compta amb una xarxa de 53 botigues a l'Estat espanyol i ha obert 6 noves botigues en l'últim any i mig.
L'empresa és membre de l' Habitat Cluster Barcelona.
Malgrat la crisi econòmica i l'atonia que ha caracteritzat el sector del moble i la decoració els últims anys, KIBUC ha aconseguit créixer de manera notable, gràcies a l'aposta per la personalització dels productes i a una adequada relació qualitat-preu.
KIBUC ha tancar l'exercici 2015 amb una facturació de 43 milions d'euros, la qual cosa significa un increment del 8 % respecte a l'exercici anterior.
La cadena té actualment 53 establiments a Espanya, 24 dels quals a Catalunya.
El model de negoci de KIBUC es fa a través de la gestió de franquícies, a través d'una societat hereva de la central de compres original i l'accionariat de la qual està compost per nou socis, partícips del projecte original.
La resta dels propietaris de les botigues, fins a un total de vint-i-set, actuen en qualitat de franquiciats.
L'oferta de producte propi de KIBUC s'ha incrementat els últims exercicis: actualment, més d'un 71% de les vendes corresponen a producte propi.
La central és la responsable de la detecció de les necessitats i del disseny i desenvolupament dels diferents productes, que fins i tot preveu el cost i el preu de venda objectiu.
Pel que fa a la fabricació, KIBUC col·labora amb dotze proveïdors d'Espanya, Portugal i Itàlia, que aglutinen un 85 % del total de les compres.
El sud-est europeu és una regió amb oportunitats en l'àmbit de la contractació pública en infraestructures, sobretot ferrocarrils i carreteres; així com en medi ambient amb depuradores i canalització.
En parla Jorge Salgado, director de l' Oficina Exterior d'ACCIÓ a Zagreb.
Països com Croàcia, Eslovènia, Romania, Sèrbia o Bulgària poden ser un bon lloc d'aterratge per a les empreses catalanes capaces de satisfer les necessitats d'aquests països, també en equipament turístic o d'hostaleria.
La important dotació de fons de la Unió Europea en aquesta àrea són un dels principals reclams per abordar els processos de compra pública als Balcans i al sud-est europeu en general.
El sector de l'Hàbitat a Catalunya
El sector hàbitat el conformen les empreses que ofereixen productes i serveis per equipar tant residències com espais per a col·lectivitats.
Aquest estudi d'ACCIÓ n'ha identificat gairebé 1.500 a Catalunya, amb una facturació de 5.006 milions d'euros i una ocupació de 47.584 treballadors.
Inclou les empreses que fabriquen mobles, il·luminació, tèxtil llar, aixetes, sanitaris i paviments.
Tot plegat en una cadena de valor integrada des dels proveïdors de matèries primeres, components i maquinària; a dissenyadors, fabricants, distribuïdors i clients.
A Catalunya, el sector hàbitat el formen 1.468 empreses amb una facturació vinculada de 5.006 milions d'euros i una ocupació de 47.584 treballadors.
Per segments, les aixetes i sanitaris (41%) i el moble (26%), lideren al nostre país.
Aquest sector representa el 2,13% del PIB català i està format en un 99,52% per pimes.
Tres quartes parts d'aquestes empreses facturen menys d'un milió d'euros i gairebé un 26% són exportadores.
Les empreses catalanes del sector hàbitat exporten principalment a França, Portugal i Itàlia.
Pel que fa a les importacions, Catalunya té a la Xina, Alemanya i Itàlia els mercats preferits de compra.
En qualsevol cas, l'índex d'oportunitats de negoci internacionals d'ACCIÓ assenyala Itàlia, França, Dinamarca, Malàisia i Portugal com els països amb més bones perspectives per a la internacionalització de les empreses catalanes del sector.
Sigui com sigui, el sector hàbitat també s'ha de preparar per afrontar noves tendències que impactaran de ple en l'ús i funcionalitat dels seus productes.
Els habitatges funcionals, els nous entorns laborals, els materials innovadors, la sostenibilitat, la personalització, la connectivitat o la salut són alguns dels reptes als quals s'enfronta.
A escala global es tracta d'un sector que l'any 2017 va generar un volum de negoci de 815.000 milions d'euros; una xifra que s'espera que arribi als 1.000 milions l'any 2020.
Dins d'aquest negoci, destaca especialment el segment de home furnishings, que fregava els 500.000 milions d'euros al 2017.
Els Estats Units, la Xina i Alemanya són els principals països exportadors i importadors del sector.
De fet, el principal subsector és el del moble, que ha crescut un 25% en l'última dècada.
A hores d'ara, l'Àsia ja ha superat Europa com a principal productor de mobles, en bona part a causa de la Xina, que representa el 70% de la producció del continent.
Consulta totes les dades a l'estudi El sector de l'Hàbitat a Catalunya.
Ghana ja és la segona economia de l'Àfrica de l'oest, després de Nigèria; i manté una notable previsió de creixement econòmic.
Florence Hiard, directora de l'Oficina Exterior d'ACCIÓ a Accra, presenta les característiques principals d'un mercat especialment interessant per a les empreses catalanes de l'àmbit de la construcció i l'hàbitat.
Una part important de la tasca de l'oficina d'ACCIÓ a Accra és el coneixement i els vincles establerts amb el teixit empresarial local.
Aquest domini de la situació sobre el terreny és el que permet facilitar la trobada entre proveïdors catalans i empreses ghaneses com Edric Group.
El seu CEO, Cedric Dogbegah, ens parla de la realitat d'aquest país i com fer negocis amb les empreses ghaneses.
Catalunya continua augmentant les seves exportacions a Dinamarca assolint els 325,6 milions d'euros el 2018 en productes com els vehicles (16,1%), la carn (14,6%) i la maquinària (7,7%).
Oportunitats per a empreses catalanes a Dinamarca
A Dinamarca les vendes d'aliments ecològics continuen creixent any rere any i és el país amb una quota de mercat d'aliments ecològics més alta del món.
Aquests tipus d'aliments van representar el 13,3% de les vendes totals del sector l'any 2017.
Cada vegada són més els supermercats que augmenten l'oferta d'aliments ecològics, i es preveu que el seu consum continuï creixent en els propers anys.
Altres indústries del transport
El 2016, el Govern de Dinamarca va definir un pla estratègic nacional per al desenvolupament de la indústria dels drons a Dinamarca.
Hi ha una visió molt clara de com les universitats i instituts tècnics han de col·laborar amb les empreses privades per al desenvolupament de les nombroses aplicacions d'ús com l'agricultura, la policia, la protecció civil o la supervisió i vigilància.
Els països nòrdics són pioners en l'adopció de vehicles elèctrics i busquen posicionar-se com a líders en solucions innovadores automotrius.
Les indústries tèxtils i en especials les indústries de teixit tècnic, estan fent un esforç considerable durant l'actual crisi per abastir de materials per l'elaboració de peces de protecció.
Alhora, també estan involucrades en un procés de revisió dels seus processos i materials per tals de fer-los més sostenibles i segurs.
En aquesta segona edició, aquest cop virtual, s'amplia l'enfocament amb casos pràctics enfocats cap a l'economia circular del sector dels tèxtils tècnics liderats per empreses catalanes, així com la presentació de les diferents actuacions del clúster AEI Tèxtils i d'ACCIÓ.
Coneixerem aquesta estratègia que es vincula directament amb les directrius de la Unió Europea que proposen una sortida de la crisi de la Covid-19 més verda i sostenible.
El sector tèxtil és un dels sectors prioritaris en el Green Deal de la Unió Europea.
"Per una indústria tèxtil més sostenible" és una sèrie de jornades pràctiques i interactives co-organitzades per l'AEI Tèxtils, el Clúster Català dels tèxtils tècnics, juntament amb ACCIÓ.
Una empresa del sector dels tèxtils tècnics, moble/llar i químic, un clúster, una associació o un centre de recerca.
En un sector amb una forta competència de grans multinacionals, Comexi ha fet de l'aposta per la sostenibilitat, la personalització de la maquinària a les necessitats del client i la proximitat, avantatges competitius.
Comexi Group és membre del Clúster Packaging ha passat per un procés de canvi d'estratègia empresarial per ser més competitiu.
Comexi és una empresa familiar fundada fa 60 anys i dedicada al subministrament de maquinària i de serveis pel sector de l'envàs flexible.
Comexi, que ja era una empresa ben posicionada en l'àmbit de les impressores flexogràfiques, ha participat en una de les sessions de treball de canvi estratègic amb l'IESE per exposar la seva experiència.
El repte que van empendre va ser el d'aconseguir unes dimensions mínimes per fer front a la globalització i la concentració al sector.
El 2014 l'empresa ja destinava la major part de les seves vendes al mercat internacional.
Els objectius de la companyia anaven encaminats a doblar la xifra de negoci mitjançant una major penetració en el segment "Top 20" de convertidors, una major facturació en serveis i el posicionament de la tecnologia offset en el sector.
El 21 de maig del 2015, Manel Xifra Pagès, president de Comexi Group, recollia el Premi EMAS que atorga la Comissió Europea a les innovacions ecològiques eficaces per a la millora ambiental i el desenvolupament de la tecnologia d'impressió sostenible offset.
En la seva deliberació, el jurat va valorar la capacitat innovadora de Comexi Group en l'impuls de tecnologies capaces d'eliminar o disminuir l'ús de dissolvents en la indústria de la conversió de l'envàs flexible.
La CI8 era la primera impressora offset de format variable sobre tambor central en el món, especialment dissenyada per imprimir sobre films plàstics.
Una solució que responia als principals desafiaments del sector de la impressió d'envàs flexible: reducció de l'impacte ambiental, increment de l'eficiència energètica, alta qualitat d'impressió i gran flexibilitat de producció, i que permetia la producció de forma molt competitiva de petits tiratges d'envàs flexible amb un termini d'entrega molt inferior al termini assumible amb les tecnologies d'impressió utilitzades fins a l'actualitat en el sector: el gravat al buit i la flexografia.
Les exportacions catalanes a Eslovènia se situen als 134,3 milions d'euros el 2018.
Representen un 20,9% de les exportacions de l'Estat espanyol al país bàltic.
Per a les empreses catalanes, els sectors més destacats són els següents:
Eslovènia ha establert com a prioritari la creació d'un hub logístic per a empreses internacionals interessades a introduir-se en el mercat de la UE.
Juntament amb la modernització del ferrocarril i les carreteres, el pla eslovè de desenvolupament inclou 17.000 milions d'euros fins al 2030 per a la millora de les instal·lacions logístiques i de transport.
Eslovènia és el tercer país europeu, després de Finlàndia i Suècia, on més del 60% del territori és bosc.
Això comporta que s'hi desenvolupin indústries relacionades amb la fusta.
Amb aquestes condicions òptimes, la indústria de paper i cartró té molt de recorregut a desenvolupar a Eslovènia, amb un teixit industrial potent que li dona suport.
Del 21 al 25 de setembre del 2020
Participa en la primera missió inversa virtual del sector agrícola que posarà a la teva disposició diferents distribuïdors i importadors dels Balcans Occidentals (Croàcia, Eslovènia i Bòsnia del Nord), Ghana, Índia, Amèrica Central (Panamà, Guatemala, Hondures), Colòmbia, Mèxic, Perú i Turquia.
En aquesta amissió els països convidats el tries tu.
En el moment de fer la inscripció hauràs de triar (per ordre de preferència) quins són els mercats del teu interès.
En tancar el període de participació, els 4 països més votats seran els que convidarem a participar.
Què inclou la participació en la missió:
Connectar-te amb potencials compradors per fer negoci i aconseguir col·laboracions comercials.
Una empresa catalana que treballa en els subsectors de les llavors i els vivers, els fertilitzants, els fitosanitaris, l'aigua, l' agritech o la maquinària agrícola, sistemes d'embalatge, sistemes de rec.
El cost d'inscripció a la missió és de 80 €.
Cada reunió a porta tancada seran 75 € addicionals.
En la tercera sessió del cicle Circular Economy Tour Around the World, podràs conèixer les iniciatives en Economia Circular que estan duent a terme quatre països amb un gran potencial de creixement en aquest àmbit: Turquia, Ghana, Brasil i Mèxic han establert un full de ruta per esdevenir líders regionals en Economia Circular a partir de projectes tant des de l'àmbit públic com privat.
En aquesta sessió virtual, els directors de les oficines d'ACCIÓ a Istambul, Accra, Sao Paolo i Mèxic ens presentaran les oportunitats de negoci sorgides als seus països en l'àmbit de l'economia circular.
A més, coneixeràs les vies per poder participar en aquests projectes i les recomanacions per poder-ho fer de manera exitosa.
Una empresa o un proveïdor tecnològic públic o privat de l'àmbit de l'economia circular.
L'acte es farà en català, castellà i puntualment en anglès.
Des de la nova filial, situada a 150km de la capital del país, l'empresa catalana distribuirà a Mèxic i altres països del continent els seus productes basats en tecnologia d'infrarojos i energia ultraviolada per als sectors de l'automòbil, l'aeroespacial o les arts gràfiques.
L'empresa catalana E. Vila Projects (Sant Fruitós de Bages), especialitzada en la fabricació de tecnologia d'infrarojos i energia ultraviolada per a la indústria i l'àmbit científic, ha obert una filial a Mèxic per distribuir els seus productes a Amèrica Central i Amèrica del Sud.
La filial està ubicada a Puebla de Zaragoza, una ciutat d'1,5 milions d'habitants situada a 150 quilòmetres de la capital del país, des d'on de moment se centra en l'activitat comercial però on preveu començar a fabricar els seus productes a partir de l'any 2022.
Per expandir-se al mercat mexicà, E. Vila Projects ha comptat amb el suport d'ACCIÓ –l'agència per a la competitivitat de l'empresa, depenent del Departament d'Empresa i Coneixement- a través de l'Oficina Exterior de Comerç i Inversions a Mèxic.
Des d'aquesta nova filial, que actualment compta amb una plantilla de cinc persones, E. Vila Projects distribueix els seus productes per a clients del mercat mexicà i d'altres països com Colòmbia, Perú, l'Equador o el Brasil.
L'empresa catalana s'especialitza en la fabricació de productes que utilitzen tecnologia d'infrarojos i energia ultraviolada (processos tèrmics, de curat o desinfecció, per exemple), així com productes de quars (com ara materials de laboratori).
Treballen per indústries com la de l'automòbil, les arts gràfiques, el sector aeronàutic o els del vidre, la fusta i el tèxtil, entre d'altres.
Segons la directora general de l'empresa, Eugènia Vila, van decidir crear una filial a Mèxic " per la seva força i creixement i la seva capacitat d'estar a l'última tecnologia ". "
Les millors companyies del món estan implantades a Mèxic i ser-hi ens permet crear sinergies amb clients catalans que també hi estan presents ", subratlla.
L'empresa catalana també destaca que treballar al mercat mexicà " és el primer pas per entrar als Estats Units posteriorment ".
Fundada l'any 2008, E. Vila Projects compta actualment amb una plantilla d'una quinzena de treballadors i una facturació d'uns 2 milions d'euros.
L'empresa exporta el 40% del seu negoci a països com Itàlia, Portugal, França, Xile o Xina, a banda de Mèxic i Colòmbia.
Fundada l'any 2008, E. Vila Projects té una quinzena de treballadors i una facturació d'uns 2 milions d'euros
dimecres, 21 d'octubre del 2020
Els experts, el Green Deal Europeu, la mateixa activitat empresarial, l'evolució de la societat... així ho fan palès.
Participa en aquesta sessió que pretén ser un revulsiu, una presa de consciència i una mirada d'esperança per imaginar que el futur pot esdevenir sostenible.
Et proposem explorar i dissenyar junts escenaris disruptius de futur perquè això sigui possible i perquè l'aparició de nous models de negoci sigui també una oportunitat per aconseguir-ho.
Assistiràs a una taula rodona amb experts de prestigi on disrupció i futur sostenible es donaran la mà i a un workshop, basat en la metodologia Pentagrowth i amb l'acompanyament d'ACCIÓ, on el teu granet de sorra ajudarà a definir aquests escenaris perquè aquest futur sostenible, verd i circular sigui una realitat.
Atreveix-te a imaginar que no fem tard, atreveix-te a imaginar que és possible.
Els participants haureu de triar, a l'hora d'inscriure-us, els escenaris que voleu treballar en el workshop entre aquestes opcions:
Barcelona sense contaminació ni soroll, sense cotxes?
D'aquesta casa no s'escapa ni un kW
Els ciutadans prenen les regnes
13. +vida útil: remanufactura, restauració, modernització
Aquest acte s'emmarca en el servei Catalonia Exponential.
Aquesta sessió s'emmarca en les activitats de la xarxa Enterprise Europe Network, de la qual ACCIÓ forma part i que agrupa més de 600 organismes de suport a l'empresa a 66 països.
Una empresa o entitat amb esperit innovador interessada a dissenyar un futur regenerador.
Joan Romero, Conseller delegat d'ACCIÓ
Taula rodona amb experts en disrupció i sostenibilitat
Taller de disseny d'escenaris disruptius per a un futur regenerador
El CEEC, juntament amb ACCIÓ i Roots for Sustainability (R4S), estem treballant en un projecte que té una doble finalitat: en una primera instància, investigar, identificar i desenvolupar oportunitats de negoci de generació de valor compartit (valor econòmic, social i mediambiental); i, en segon lloc, capacitar als socis del clúster en la mesura dels resultats socials i mediambientals de la seva activitat empresarial i organitzativa.
La sessió us permetrà, en primer lloc, entendre amb major profunditat la implicació de la generació de valor compartit en l'estratègia de l'empresa o organització; i, en segon lloc, treballar, de forma conjunta, dinàmica i transversal en la identificació i priorització d'oportunitats de negoci latents en el sector de l'energia eficient català que ajudin a contribuir al desenvolupament de les empreses i la millora de la seva sostenibilitat al llarg termini.
Una empresa o una entitat vinculada al sector de l'energia.
Reflexió sobre la generació de valor compartit com a element estratègic, transversal i competitiu en la creació de negoci.
Creació, identificació i priorització d'oportunitats de negoci de generació de valor compartit.
Dinàmica de treball sobre oportunitats de negoci de generació de valor compartit.
Aquesta segona part de la sessió servirà per a treballar oportunitats de negoci de generació de valor compartit a través de dinàmiques de grup basades en matrius conceptuals, fitxes de projecte base i mapes mentals
Priorització d'oportunitats de negoci de generació de valor compartit i conclusió.
La darrera part de la sessió consistirà en prioritzar les oportunitats de negoci identificades segons criteris d'interès i alineació estratègica.
Les exportacions catalanes a Mèxic augmenten per cinquè any consecutiu i assoleixen la xifra de 1.451,5 milions d'euros el 2018, amb un creixement del 8,5% respecte a l'any anterior.
Catalunya exporta principalment a Mèxic vehicles (19,4%), maquinària (12,5%) i peces de vestir (9,3%).
Oportunitats per a empreses catalanes a Mèxic
Mèxic és el quart exportador de vehicles del món.
El 90% de les principals empreses de peces d'automòbil es fabriquen a Mèxic.
Empreses catalanes proveïdores del sector de l'automoció per a OEM, TIER 1, TIER 2 o TIER 3 tenen oportunitats al mercat mexicà.
Mèxic compta amb recursos abundants per generar electricitat amb fonts d'energia renovables, que poden generar actualment fins al 20% de l'energia total al país.
S'espera que aquesta xifra arribi al 35% el 2024.
Pel que fa a l'energia solar, Mèxic és un dels 5 països al món amb més atractiu per invertir en plaques solars, gràcies a la seva ubicació geogràfica.
Mèxic és el segon mercat més gran d'Amèrica Llatina de productes farmacèutics, amb més d'11.000 milions de dòlars d'ingressos estimats.
El canvi demogràfic i l'obertura a la comercialització de productes genèrics són una oportunitat per als laboratoris catalans que disposin de patents.
Els principals sectors de l'economia mexicana tenen una gran necessitat de béns d'equip, màquines i eines.
Hi ha una escassa producció local.
Els fabricants catalans tenen al seu favor la bona receptivitat dels seus productes en aquest mercat, que es perceben de qualitat (en termes tecnològics i de seguretat).
Metal·lúrgia i productes metàl·lics
Trobem oportunitats per a les empreses catalanes en els components metàl·lics acabats relacionats amb les operacions d'infraestructures, especialment en els sectors de l'energia, el transport i les telecomunicacions.
També en els sectors incipients de les energies renovables com el sector eòlic, el solar i el fotovoltaic, tots ells molt forts a Mèxic en importacions.
Els dos sectors principals són l'alimentació i la farma-cosmètica i en aquest sentit s'estan desenvolupant noves possibilitats per a la innovació dels materials i processos d'empaquetatge i embalatge.
La indústria química mexicana és una activitat productiva molt rellevant al país malgrat que, amb el pas del temps, ha perdut importància en l'economia nacional.
A Mèxic existeix una gran demanda d'especialitats químiques que actualment implica un gran volum d'importacions, cosa que genera una balança comercial negativa del sector.
Els principals sectors per volum de negoci a Bulgària són les matèries primeres; la química i els plàstics, i la logística, el comerç electrònic i la distribució.
Es tracta de sectors que poden oferir oportunitats de negoci a les empreses catalanes que vulguin exportar en aquest país.
Pel que fa a les importacions, els principals proveïdors de Bulgària són Alemanya, Rússia i Itàlia.